**INDOKOLÁS**

**a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításához**

**1. §**

A Vagyonrendelet 5. § (1) bekezdés a) pontja módosítását tartalmazza. Az Önkormányzat több pályázati kiírás esetén ezt a gyakorlatot alkalmazta, és a 2 egymástól független szakvélemény birtokában még inkább megalapozott, befolyástól mentes döntés hozható, ezért indokolt a rendeletben kötelezettségként rögzíteni.

A Vagyonrendelet 5. § (4) bekezdése módosítását, és a (6a) bekezdéssel történő kiegészítést tartalmazza. A mezőgazdasági területek haszonbérlet útján történő hasznosítása esetére a Közgyűlés a földhaszonbérleti díjakat kategóriánként határozatban már megállapította, ezért az egyes területek esetében indokolatlan a külön értékbecslés beszerzése.

**2. §**

A Vagyonrendelet 10. § (2) bekezdése módosítását tartalmazza, ami technikai jellegű módosítás, a „városfejlesztési” szó törlése szükséges.

**3. §**

A Vagyonrendelet „Az önkormányzati vagyon ingyenes és kedvezményes átengedése, követelés elengedése” alcímének a 12/A. §-sal történő kiegészítése az önkormányzattal bérleti szerződéses jogviszonyban álló személyek, szervezetek, vállalkozások működésének veszélyhelyzetben történő segítése érdekében szükséges.

**4 -5. § és 6. § c) pont**

A jogszabályszerkesztésről szóló 61/2009. (XII. 14.) IRM rendelet 127. §-a alapján jogszabály tervezetében mellékletet akkor kell alkotni, ha a jogszabályban rögzíteni kívánt szabályozási tartalom - annak speciális megjeleníthetősége vagy technikai jellege miatt - nem fejezhető ki átláthatóan a jogszabály tervezetének a szakaszaiban, továbbá a melléklet nem tartalmazhat a jogszabály szakaszaiban meghatározható szabályt. Erre tekintettel szükséges a rendelet 1. mellékletében foglalt tartalom áthelyezése a rendelet szövegébe, a versenyeztetési eljárás szabályai közé, és ezzel egyidejűleg az 1. melléklet hatályon kívül helyezése.

**6. § a) és b) pontok**

A Vagyonrendelet 10. § (5) bekezdés hatályon kívül helyezése azért indokolt, mert a vezetékjogok bejegyzését közterületi ingatlanon az Önkormányzat tűrni köteles, a kérdés bizottság általi megtárgyalása nem indokolt. A kizárólagos vagy többségi önkormányzati tulajdonú gazdasági társaságok ügymenetének gördülékenyebbé tétele érdekében indokolt a Vagyonrendelet 19. (1) bekezdés ba) pontjának hatályon kívül helyezése.

**7. §**

A rendelet hatálybalépését tartalmazza.